钦定古今图书集成/明伦汇编/氏族典/第091卷 > 《凌迪知万姓统谱》 > 区益
## 钦定古今图书集成/明伦汇编/氏族典/第091卷 > 《凌迪知万姓统谱》 > 区益

按《广东通志》：“益，字叔谦，高明人。少颖异，淹贯群籍。年
十四，补邑弟子员。领嘉靖庚子乡荐，授都昌知县，恤
民礼士，而严于吏胥。以失使者懽，改泰顺。时倭寇突
至，益日夜乘城，缮守备，又募壮士数百，乘间袭击，斩
首三百级，贼乃遁去。上功幕府，迁庆远府同知。寻以
忧去。服除，补温州，复忤当路归。”